Til kirkegårde, menighedsråd og

Den 17. juli 2025

kirkegårdsbestyrelser

**Vejledning om at bringe GIAS-aftaler til ophør (annullere aftaler)**

Som udgangspunkt er der med en GIAS-aftale indgået en uopsigelig aftale fra begge parters side.

GiasCentret oplever dog, at gravstedsindehavere ønsker at annullere en allerede indgået GIAS-aftale, fx når en urne flyttes til et andet sted på kirkegården eller til en anden kirkegård.

Et typisk forløb er, at en gravstedsindehaver henvender sig til kirkegården med ønske om at annullere en aftale. Menighedsrådet/kirkegårdsbestyrelsen skal være opmærksom på, at:

* afdøde kan have oprettet testamente, hvori ønsket fx er, at der skal være vedligeholdelse på gravstedet i x antal år. Dette ønske må man ikke fravige.
* vedligeholdelse kan være betalt i forbindelse med behandlingen af dødsboet. Hvis dette er tilfældet, er der ikke betalt afgift heraf. Det kan derfor være problematisk at ophæve en sådan aftale efterfølgende, da det vil være en omgåelse af afgiftsreglerne.
* gravstedsindehaveren kan være en anden person end den, der indbetalte beløbet i sin tid.

Anmodningen bør derfor som minimum indeholde en tro- og loveerklæring fra gravstedsindehaveren – se næste side. Gravstedsindehaveren bør desuden begrunde, hvorfor aftalen ønskes annulleret.

Hvis anmodningen ikke indeholder en tro- og loveerklæring, bør kirkegården indhente den.

Menighedsrådet/kirkegårdsbestyrelsen skal dernæst træffe afgørelse om udbetaling af restbeløb fra aftalen. I tilfælde af flytning af urne eller kiste skal menighedsrådet tilbagebetale det resterende beløb for gravstedsaftalen til indehaveren af gravstedsretten, jf. § 1, stk. 4 i [cirkulære om betaling for gravstedserhvervelse, pleje og vedligehold og fornyelse](https://www.retsinformation.dk/eli/retsinfo/2013/9078).

Menighedsrådet/kirkegårdsbestyrelsen sender anmodning om at annullere aftalen til det pågældende stift og oplyser ligeledes om aftalenummeret/tilbudsnummeret. Stiftet videresender anmodningen til GiasCentret.

GiasCentret tilbagebetaler restkapitalen til kirkegården. Restkapitalen, som kirkegården modtager, er uden moms, og kirkegården skal derfor tillægge moms, når restkapitalen udsendes til gravstedsindehaveren. Menighedsrådet kan finde en bogføringsvejledning i GiasCentrets vejledning [her](https://view.officeapps.live.com/op/view.aspx?src=https%3A%2F%2Ffolkekirkensintranet.dk%2F_Resources%2FPersistent%2F3%2F9%2F3%2F4%2F3934fd277308711f682e4d7f82426f8ec35a4179%2FBogf%25C3%25B8ring%2520GIAS%2520tilbagef%25C3%25B8rsel.xlsx&wdOrigin=BROWSELINK). Da rater af restkapitalen udbetales med et års forsinkelse, bør kirkegården selv lave en beregning til gravstedsindehaver på udbetalingen af beløbets størrelse fratrukket kirkegårdens vedligeholdelsesudgift siden sidst udbetalte rate.

**Erklæring fra gravstedsindehaver**

Indsæt navn på kirkegårdskontoret

Indsæt adresse på kirkegårdskontoret

**Anmodning om annullering af GIAS-aftale**

Tilbudsnr./ kvitteringsnr.: indsæt gravstedsvedligeholdelsesnummer

Afdødes navn: indsæt afdødes navn

Gravstedsnr.: indsæt gravstedsnummer

Afd.: indsæt afdelingsbetegnelse

Undertegnede erklærer hermed på tro og love, at:

* jeg i forhold til andre brugsberettigede er bemyndiget til at lade aftalen annullere,
* alle er enige om, at GIAS-aftalen skal annulleres,
* udbetalingen ikke strider mod afdødes ønske,
* jeg betaler boafgift af det tilbagebetalte beløb i henhold til reglerne om boafgift,
* beløbet bliver fordelt mellem arvinger i overensstemmelse med testamente, gældende love og retningslinjer.

Kirkegården bedes tilbageføre restkapitalen for GIAS-aftalen til dette reg. og kontonr.: indsæt reg.- og kontonr.

**Vær opmærksom på at der skal svares boafgift, hvis boet har betalt for aftalen.**

Navn på anmoderen: indsæt navn på anmoderen

Adresse: indsæt anmoderens adresse

Tlf.: indsæt anmoderens tlf.nr.

E-mail: indsæt anmoderens e-mail

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato: indsæt dato Underskrift: underskriv erklæringen

En tro- og loveerklæring, er en erklæring om, at en oplysning, man afgiver, er sand. Det er strafbart i henhold til straffelovens § 161 at afgive en falsk erklæring over for en offentlig myndighed.

**Fra menighedsråd til stiftet**

Menighedsrådet sender anmodning om annullering af aftalen til eget stift.

Oplysninger, der skal vedlægges anmodningen:

* Kirkegårdens navn
* CVR-nr.
* Sognekode
* Kirkegårdens reg.nr. og kontonr.
* Aftale/tilbuds nr.
* Begrundelse for, hvorfor tilbuddet skal annulleres
* Redegørelse for, om menighedsrådet har fået en tro- og loveerklæring som nævnt ovenfor
* Godkendelse fra menighedsrådet (alternativt kan formanden sende anmodningen)

Stiftet sender anmodningen videre til GiasCentret.

GiasCentret tilbagebetaler restkapitalen til kirkegården. Restkapitalen, som kirkegården modtager, er uden moms, og kirkegården skal derfor tillægge moms, når restkapitalen udsendes til gravstedsindehaveren.

Da rater af restkapitalen udbetales med et års forsinkelse, bør kirkegården selv lave en beregning til gravstedsindehaver på udbetalingen af beløbets størrelse fratrukket kirkegårdens vedligeholdelsesudgift siden sidst udbetalte rate.